Klippesvale

Klippesvale (Ptyonoprogne rupestris) er en spruvefugl i svalefamilien, som normalt ikke er å finne i Skandinavia. Den kan imidlertid ha enkelte gjesteopptredener. Arten er insekteter. Svaler i slekten Ptyonoprogne har kvadratisk stjert.

 Beskrivelse 
miniatyr|venstre|Klippesvale
Klippesvale er en liten fugl som måler cirka 14-15 cm i lengde og har brede, spisse vinger og kvadratisk stjert. Den har brun overside og lysere underside. På halefjæra har den distinkte hvite flekker, som vises under flukt. Arten kan på avstand minne om sandsvale, men er noe større enn denne og har distinkte fargeforskjeller.

Artens nærmeste nålevende slektninger er ravinesvale (P. fuligula), steinsvale (P. concolor) og en art som mangler et offisielt norsk navn (P. obsoleta), men gjerne kalles blek ravinesvale.

 Utbredelse og habitat 
Klippesvala hekker i fjell opp til 2 000 moh og trives i subtropisk klima med ferskvann, som ved større elver og innsjøer der tilgangen på insekter er stabil.

Arten er utbredt i det vestre Nord-Afrika og i et smalt belte fra Sør-Europa til Øst-Asia. Den overvintrer i Nord-Afrika og India. Mange europeiske fugler er standfugler, mens de fleste asiatiske regnes som trekkfugler.

Gitt den store utbredelsen regnes ikke arten som truet.

I Norge er det registrert ett tilfelle av klippesvale, på Hernar utenfor Bergen den 5.-7. mai 2011.Julian Bell. 2011. Klippesvale for første gang i Norge.  pub. 2014-02-13, Svalene våre. Besøkt 2015-06-29

 Økologi 
Klippesvalene bygger halvkuleforma reir av gjørme, som fuglene samler med nebbet. Den bygger normalt under overheng i bergvegger, men kan også bygge andre steder. Klippesvaler er ikke typiske kolonihekkere, men fuglene er sosiale året rundt. Hunnen legger normalt 3–5 egg.

 Referanser 

 Eksterne lenker 


Kategori:Svaler
Kategori:Fugler formelt beskrevet i 1769
Kategori:Dyr formelt beskrevet av Giovanni Antonio Scopoli